Hidroloģiskās prognozes

LVĢMC sagatavo un publicē vidēja termiņa prognozes diviem hidroloģiskajiem parametriem atsevišķām Latvijas ūdenstilpēm punktiem, kur LVĢMC ir hidroloģiskās novērojumu stacijas.

Datu kopa satur hidroloģisko prognožu ansambļa parametru - ūdens temperatūras un ūdens līmeņa - diennakts vidējo vērtību prognozes izkliedi 14 diennaktīm ar vienas diennakts soli. Ūdens temperatūras vērtības ir norādītas Celsija grādos, bet ūdens līmeņa vērtības – metros virs jūras līmeņa Latvijas normālo augstumu sistēmā (LAS-2000,5). Vairāk par to, kādās augstuma sistēmās mēra ūdens līmeni, var lasīt https://videscentrs.lvgmc.lv/lapas/kadas-augstuma-sistemas-mera-udens-limeni, savukārt dati pārrēķināšanai no vienas augstuma sistēmas uz citu sistēmu pieejami LVĢMC nodrošinātajā atvērto datu kopā, kas satur visu informāciju par punktiem, kuriem prognozes tiek nodrošinātas. To skatīt https://data.gov.lv/dati/lv/dataset/hidrometeorologiskie-noverojumi/resource/93fd5e2c-20c4-496e-a920-ff29bda20383. Ģeogrāfiskos datus katram punktam var atrast pēc tā staciju koda Station_id kolonnā. 

Prognožu datu sagatavošanai LVĢMC izmanto hidroloģisko prognožu modeli, kas aprēķinus veic, ņemot vērā gan hidroloģiskos un meteoroloģiskos novērojumu datus, gan arī meteoroloģiskā modeļa ansambļa prognožu datus visam norādītajam periodam. Papildus pēc nepieciešamības tiek nodrošināta manuālā pēcapstrāde. Hidroloģiskās ansambļa prognozes tiek gatavotas, balstoties uz meteoroloģiskā skaitliskā prognožu modeļa ansambļa aprēķinu. Tās  sniedz vairākus iespējamos hidroloģiskās situācijas attīstības scenārijus. No tiem tiek izrēķināti un publicēti ansambļa mediāna un ansambļa amplitūda (pilna, ar varbūtību 25%-75%, ar varbūtību 5%-95%). Dati tiek verificēti un publicēti kā jaunākā prognožu datu kopa. Tiklīdz LVĢMC sagatavo jaunu prognozi, tā nekavējoties tiek pārsūtīta no LVĢMC datubāzēm uz data.gov.lv portālu. Ja ir tehniskas problēmas ar LVĢMC hidroloģiskās novērojumu stacijas datiem, tā var tikt izņemta no prognožu datiem uz nenoteiktu laiku.
Datu kopa ir paredzēta izmantošanai mašīnlasāmā formātā. Gadījumos, kad nav nepieciešami visi piedāvātie kopas dati, iespējams izmantot kopas filtrēšanas mehānismus, samazinot pieprasāmo datu apjomu:

1.	Ir nepieciešama ūdens temperatūras un ūdens līmeņa prognoze vienai stacijai (pēc stacijas id): [Atlases piemērs](https://data.gov.lv/dati/api/3/action/datastore_search_sql?sql=SELECT%20*%20FROM%20%22a967bf11-139f-4040-84d6-ce7c68006a8b%22%20WHERE%20%22STATION_ID%22%20=%20%27HD073380%27)

2.	Ūdens temperatūras prognoze vienai stacijai (pēc stacijas id): [Atlases piemērs](https://data.gov.lv/dati/api/3/action/datastore_search_sql?sql=SELECT%20*%20FROM%20%22a967bf11-139f-4040-84d6-ce7c68006a8b%22%20WHERE%20%22STATION_ID%22%20=%20%27HD073322%27%20AND%20%22PARAM%22%20=%20%27UDTEMP%27)

3.	Ūdens līmeņa prognoze vienai stacijai (pēc stacijas id): [Atlases piemērs](https://data.gov.lv/dati/api/3/action/datastore_search_sql?sql=SELECT%20*%20FROM%20%22a967bf11-139f-4040-84d6-ce7c68006a8b%22%20WHERE%20%22STATION_ID%22%20=%20%27HD073322%27%20AND%20%22PARAM%22%20=%20%27UDLIM%27)

Tags: Hidroloģija
Organization: Latvijas Vides, ģeoloģijas un meteoroloģijas centrs